Diari Oficial de la Generalitat Valenciana


Sumari del DOGV 477, del 01-12-1986 (1986/807647)

ORDRE de 6 de novembre de 1986, de la Conselleria d'Economia i Hisenda, per la qual s'especifiquen les característiques de la serie B corresponent a l'emissió de Deute Públic de la Generalitat Valenciana per a 1986.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   477

Data del DOGV
:   01-12-1986

Secció del DOGV
:   ALTRES DISPOSICIONS

Número del document
:   1986/807647


Data del document
:   06-11-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 6 de novembre de 1986, de la Conselleria d'Economia i Hisenda, per la qual s'especifiquen les característiques de la sèrie B, corresponent a l'emissió de Deute Públic de la Generalitat Valenciana per a 1986.  
El Decret 114/1986, de 5 de setembre, autoritza l'emissió de Deute Públic de la Generalitat Valenciana per import global de set mil set-cents setanta-cinc milions de pessetes, dividit en quatre sèries A, B, C i D, essent la sèrie B de vuit-cents setanta-cinc milions de pessetes i computable dins el coeficient d'inversió obligatòria de les Caixes d'Estalvi i Cooperatives de Crèdit no agrícoles inscrites en els Registres Especials que es troben a la Conselleria d'Economia i Hisenda.   
Tot complint el que disposa l'esmentat Decret i fent ús de l'autorització que s'hi confereix a aquesta Conselleria en la disposició final primera per a dictar les disposicions i resolucions necessàries per a la seua execució.   
ORDENE:   
1. Import de l'emissió.   
L'import nominal a emetre de la sèrie B ascendeix a set-cents trenta-tres milions de pessetes.   
2. Representació del Deute.   
El Deute Públic corresponent a aquesta sèrie es formalitzarà en títols- valors al portador de 100.000 pessetes nominals cadascun i agrupables en títols múltiples.   
3. Data d'emissió.   
L'emissió de la sèrie B ha estat fixada per al dia 29 de novembre de 1986.   
4. Subscripció.   
4.1. La subscripció es realitza alhora i lliure de despeses per al subscriptor.   
4.2. El subscriptor podrà ser qualsevol persona física o jurídica.   
4.3. El període de subscripció s'estén des del 10 de novembre fins al 29 de novembre, ambdós inclusivament.   
4.4. Les subscripcions s'hauran de remetre, acomplides segons el model que s'adjunta en l'Annex I d'aquesta Ordre, a la Direcció General de Política Financera, abans de les 14 hores del dia 29 de novembre de 1986.   
4.5. Posteriorment i efectuades les adjudicacions a cada subscriptor, es lliurarà a cadascun d'ells la pòlissa de subscripció corresponent intervinguda per l'Agent Mediador Col·legiat, el qual aplicarà l'aranzel vigent per a aquesta classe d'operacions, i així mateix el títol múltiple per l'import total assignat.   
5. Tipus d'interés i data de pagament dels cupons.   
5.1. El tipus d'interés d'aquesta sèrie és variable per a cadascun dels semestres i s'estableix el mínim. a què fa referència el RD 2254/1985, de 20 de novembre, acotant-ne les fluctuacions entre el 12% i el 6%. La fixació del tipus d'interés per a cada període s'efectuarà abans del seu inici i s'aplicarà el vigent en aqueix dia. En cas de la desaparició d'aquests títols s'aplicarà el tipus d'interés mig dels que puguen ser considerats per la Direcció General de Política Financera com a anàlegs.   
5.2. El tipus d'interés aplicable al primer semestre és del 8'983% anual.   
5.3. Els dies de pagament dels cupons d'interessos són els dies 29 de maig i de novembre de cadascun dels anys que dure l'emprèstit.   
6. Liquiditat.   
Els títols d'aquesta sèrie seran admesos d'ofici a cotització oficial en la Borsa Oficial de Comerç de València i gaudiran dels avantatges inherents a la cotització qualificada en virtut de l'article 46 del Reglament de Borses.   
7. Característiques de l'amortització.   
7.1. La duració de l'emprèstit corresponent a la sèrie B és de dotze anys des de la data d'emissió i es produiran anualment quotes constants d'amortització que s'efectuaran per reducció del nominal.   
7.2. Les quotes d'amortització es produiran els dies 29 de novembre de cada any fins a l'amortització final de l'emprèstit, i es recull en l'Annex II el desenvolupament de la seua vida.   
8. Computabilitat.   
L'emissió corresponent a aquesta sèrie és computable en el coeficient d'inversió obligatòria de les Caixes d'Estalvi i Cooperatives de Crèdit no agrícoles, inscrites en els Registres Especials que es troben a la Conselleria d'Economia i Hisenda.   
9. Tractament fiscal.   
El tractament fiscal d'aquesta sèrie és el mateix fixat per a les emissions de l'Estat d'acord amb el que estableixen l'article 56 de l'Estatut d'Autonomia de la Comunitat Valenciana i l'article 14.5 de la LOFCA.   
10. Procediment per al pagament d'interessos i de les quotes d'amortització.   
10.1. El pagament dels interessos i el de les quotes d?amortització d'aquesta sèrie es durà a terme a través de les entitats de dipòsit propietàries o dipositàries d?aquesta amb la presentació prèvia davant la Direcció General de Política Financera vint-i-cinc dies hàbils abans dels dies de pagament corresponents.   
10.2. Quan els títols valors romandran en poder d'altres tenidors, el pagament d'interessos, i el de les quotes d'amortització, es domiciliarà, així mateix, en una entitat de dipòsit, davant la qual aquests presentaran els seus títols valors per a exercitar el dret al cobrament. Posteriorment, les entitats duran a terme la presentació davant la Direcció General de Política Financera, en els termes i terminis expressats en l'apartat anterior.   
10.3. En ambdós casos, l'entitat pagadora consignarà diligència d'haver exercitat els drets de cobrament dels interessos i de les quotes d'amortització, si s'escau, en els dies de pagament corresponents.   
10.4. L'entitat de dipòsit davant la qual se sol·licite el cobrament, retindrà en el seu poder els títols corresponents fins que la Conselleria d'Economia i Hisenda no haja ordenat el pagament a favor seu, llevat que el titular garantesca l'import del venciment en els termes que convinga amb l'entitat.   
11. Altres característiques.   
11.1. El Deute de la Generalitat Valenciana de la sèrie B a què fa referència aquesta Ordre gaudeix de totes les garanties, immunitats i privilegis propis del Deute de l'Estat.   
11.2. Atesa la seua condició d'amortitzable, el Deute de la sèrie B es computarà pel seu valor nominal en tota classe de fermances davant l'Estat, Comunitats Autònomes, Diputacions Provincials, Ajuntaments i qualssevol corporació pública o administrativa.   
11.3. Aquests títols tindran la consideració de valors aptes a l'efecte d'inversió necessària en els corresponents coeficients de les Societats de Garantia recíproca, de les Entitats d'Assegurança Privada i d'aquelles altres entitats similars que tinguen reconeguda automàticament la computabilitat dels títols del Deute Públic de l'Estat.   
12. Producte i despesa d'emissió.   
12.1. El producte de la subscripció del Deute de la sèrie B, s'aplicarà al Pressupost d'Ingressos, Capítol 9, Variació de Passius Financers, article 93, «Emissió de Deute a llarg termini».   
12.2. Les despeses que en resulten s'imputaran al crèdit concedit pel Pressupost en vigor, Capítol 2, article 29, concepte 291.   
13. Autoritzacions.   
Hom autoritza la Direcció General de Política Financera per a dictar les disposicions i adoptar les mesures que requeresca la seua execució.   
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.   
València, 6 de novembre de 1986.   
El Conseller d'Economia i Hisenda,  
ANTONI BIRLANGA I CASANOVA  
ANNEX I  
Model de Butlletí de subscripció de Permissió de Deute Públic de la Generalitat Valenciana per a 1986, sèrie B.  
Nom del subscriptor   
DNI o CIF   
Adreça .  
Nombre de títols   
Import total nominal   
Signatura del subscriptor  
ANEXO II  
Nominal 100.000 Pessetes  
 Any Amortització Import viu  
 1 8.333 91.667  
 2 8.333 83.334  
 3 8.333 75.001  
 4 8.333 66.668  
 5 8.333 58.335  
 6 8.333 50.002  
 7 8.333 41.669  
 8 8.333 33.336  
 9 8.333 25.003  
 lo 8.333 16.670  
 11 8.333 8.337  
 12 8.337 0